સ્વચ્છતા હી સેવા મીશન 2018 દિલ્હી અંતર્ગત ઝાલાવાડમાં સ્વચ્છતા અંગેની જાગૃતતાના કાર્યક્રમોનો ધમધમાટ શરૂ થયા છે. સમગ્ર સુરેન્દ્રનગર જિલ્લામાં 26 બટાલીયન એનસીસી સુરેન્દ્રનગરના કમાન્ડીંગ ઓફિસર તથા આર્મી સ્ટાફના માર્ગદર્શન નીચે તા. 15 સપ્ટેમ્બરથી તા. 2 ઓક્ટોબર-2018 સુધી એટલે કે, આગામી 18 દિવસો સુધી સફાઇનું અભિયાન ચાલશે. જેમાં એનસીસીના 1800 યુવાનો જિલ્લામાં સ્વચ્છતા અંગેની જાગૃતિના સેમીનારો અધિકારીઓના માર્ગદર્શન નીચે કરશે. જિલ્લાની તમામ સ્કૂલો, કોલેજો, માલવણ, લીંબડી,વઢવાણ, સુરેન્દ્રનગર, પાટડી, સાયલા, ડોળીયા સહિતના જુદા જુદા સ્થળોએ આ અભિયાન હેઠળ સફાઇ સાથે જાગૃતિના કાર્યક્રમો થશે.